|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |

|  |
| --- |
|  |

 |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  **ประกาศองค์การบริหารส่วนตำบลเหล่าบัวบาน** |  |  |  |  |
|  |  **เรื่อง แผนพัฒนาท้องถิ่นสี่ปี พ.ศ. ๒๕61 – 2564** **\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*** |  |  |  |
|  |  |  |  |  |  |  |  |  |  |
|  อาศัยอำนาจตามความใน ระเบียบกระทรวงมหาดไทยว่าด้วยการจัดทำแผนพัฒนาของ องค์กร |
| ปกครองส่วนท้องถิ่น (ฉบับที่ 2 ) พ.ศ. ๒๕59 ข้อ 17 (4) วรรคสอง ประกอบกับสภาองค์การบริหารส่วนตำบลเหล่าบัวบาน มีมติเห็นชอบในการประชุมสมัยวิสามัญ สมัยที่ 1/2559 เมื่อวันที่ 28 เดือน ตุลาคม พ.ศ. 2559 องค์การบริหารส่วนตำบลเหล่าบัวบาน จึงประกาศใช้แผนพัฒนาท้องถิ่นสี่ปี ( พ.ศ. 2561 – 2564 ) |
|  |  |  |  |  |  |  |  |  |  |  |  |  |  |  |
|  |  จึงประกาศให้ทราบโดยทั่วกัน |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  ประกาศ ณ วันที่ 31 เดือน ตุลาคม พ.ศ. ๒๕๕9 |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  | C:\Users\Administrator\Desktop\ลายเซ็น.jpg |  |  |  |  |  |  |
|  |  |  |  |  |  |  |

นายสำราญ สีนอเพีย

นายกองค์การบริหารส่วนตำบลเหล่าบัวบาน

**บทนำ**

 แผนพัฒนาท้องถิ่นสี่ปี หมายถึง แผนพัฒนาขององค์กรปกครองส่วนท้องถิ่น ที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคลองกลับแผนพัฒนาจังหวัด ยุทธศาสตร์การพัฒนาขององค์ปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงานโครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่อง และเป็นแผนก้าวหน้าและให้ความหมายรวมถึงการเพิ่มเติมหรือเปลี่ยนแปลงแผนพัฒนาท้องถิ่นสี่ปี

ลักษณะของแผนพัฒนาท้องถิ่นสี่ปี

1. เป็นเอกสารที่แสดงความสอดคล้องกับแผนพัฒนายุทธศาสตร์การพัฒนา
2. เป็นเอกสารที่แสดงแนวทางการพัฒนาและวัตถุประสงค์ของแนวทางการพัฒนาที่ชัดเจนและมีลักษณะเฉพาะเจาะจงที่ดำเนินการ
3. เป็นเอกสารที่แสดงโครงการ / กิจกรรมการพัฒนาที่จะดำเนินการเป็นห้วงระยะเวลาสามปี
4. เป็นเอกสารที่แสดงความเชื่อมโยงระหว่างแผนยุทธศาสตร์การพัฒนา กับงบประมาณรายจ่ายประจำปี

**วัตถุประสงค์ของการจัดทำ**แผนพัฒนาท้องถิ่นสี่ปี

1. เพื่อแสดงความสัมพันธ์เชื่อมโยงและสอดคล้องกันระหว่างแผนยุทธศาสตร์การพัฒนาและการจัดทำงบประมาณประจำปี
2. เพื่อแสดงแนวทางการพัฒนาในช่วงสามปีที่มีความสอดคล้องและสามารถสนองตอบต่อยุทธศาสตร์การพัฒนาอย่างมีประสิทธิภาพ
3. เป็นการจัดเตรียมโครงการพัฒนาต่าง ๆ ให้อยู่ในลักษณะที่พร้อมจะบรรจุในเอกสารงบประมาณประจำปี และนำไปปฏิบัติได้ทันทีเมื่อได้รับงบประมาณ

**ขั้นตอนในการจัดทำ**แผนพัฒนาท้องถิ่นสี่ปี **ประกอบด้วย 7 ขั้นตอน**

**ขั้นตอนที่ 1 การเตรียมการจัดทำแผน**

1. ประชุมแต่ละส่วนในองค์กรเพื่อชี้แจงวัตถุประสงค์ ความสำคัญและความจำเป็นในการจัดทำแผนพัฒนาท้องถิ่นสี่ปี และดำเนินการเสนอโครงการจัดทำ แผนพัฒนาสี่ปี ห้วงปี พ . ศ 2561 ถึง พ.ศ. 2564โดยผ่านปลัดองค์การบริหารส่วนตำบลให้ผู้บริหารท้องถิ่นอนุมัติ
2. ส่วนที่รับผิดชอบ แจ้งโครงการที่รับอนุมัติให้ผู้เกี่ยวข้องทราบ ได้แก่ คณะกรรมการพัฒนาองค์การบริหารส่วนตำบล คณะกรรมการสนับสนุนการจัดทำแผนพัฒนาหน่วยงานในองค์กรและประชาคม

**ขั้นตอนที่ 2 การคัดเลือกยุทธศาสตร์และแนวทางการพัฒนา**

1. คณะกรรมการสนับสนุนการจัดทำแผนพัฒนาสรุปยุทธศาสตร์การพัฒนา และแนวทางการพัฒนาจากแผนยุทธศาสตร์การพัฒนา และข้อมูลปัญหาความต้องการของท้องถิ่นเพื่อสนองต่อคณะกรรมการพัฒนาองค์การบริหารส่วนตำบล
2. คณะกรรมการพัฒนาองค์การบริหารส่วนตำบล จัดทำประชุมร่วมกับประชาชนในตำบลและส่วนราชการที่เกี่ยวข้อง เพื่อร่วมกันพิจารณาในการจัดทำแผนพัฒนาสีปี โดยการคัดเลือกยุทธศาสตร์การพัฒนาที่สมควรนำมาใช้เป็นแนวทางการจัดทำแผนพัฒนาสี่ปี เพื่อเป็นกรอบในการพิจารณาจัดทำโครงการ /กิจกรรมในแผนพัฒนาสี่ปีต่อไป
3. จัดลำดับความสำคัญของโครงการ / กิจกรรมเพื่อจะบรรลุในแผนพัฒนาสี่ปี

**ขั้นตอนที่ 3 การเก็บรวบรวมข้อมูลและการวิเคราะห์ข้อมูล**

1. **การเก็บรวบรวมข้อมูล**

คระกรรมการสนับสนุนการจัดทำแผนพัฒนาองค์การบริหารส่วนตำบล สำรวจและเก็บรวบรวมข้อมูลที่จำเป็นต่อการจัดทำแผนพัฒนาสี่ปี วิเคราะห์ว่ายุทธศาสตร์การพัฒนา โดยใช้หลัก SWOT ( การวิเคราะห์จุดแข็ง จุดอ่อน โอกาส และอุปสรรค )

1. **การวิเคราะห์ข้อมูล ประกอบด้วย 4 กิจกรรมหลัก คือ**
	1. การประเมินผลการพัฒนาที่ผ่านมา
	2. การคัดเลือกยุทธศาสตร์การพัฒนา
	3. การจัดลำดับความสำคัญของแนวทางการพัฒนา
	4. การตัดสินเลือกแนวทางการพัฒนาในห้วงสามปี

**ขั้นตอนที่ 4 การกำหนดวัตถุประสงค์ของแนวทางการพัฒนา**

 การพิจารณาคัดเลือกวัตถุประสงค์ของยุทธศาสตร์การพัฒนามาจัดทำวัตถุประสงค์ของแนวทางการพัฒนา โดยคัดเลือกวัตถุประสงค์ของยุทธศาสตร์การพัฒนาจากแผนยุทธศาสตร์การพัฒนาที่สอดคล้องกับแนวทางการพัฒนาในช่วงสี่ปี โดยนำวัตถุประสงค์ดังกล่าวมาจัดทำเป็นวัตถุประสงค์ของแนวทางการพัฒนาในช่วงสี่มปี

**ขั้นตอนที่ 5 การจัดทำรายละเอียดโครงการ / กิจกรรมพัฒนา**

 คณะกรรมการสนับสนุนการจัดทำแผนพัฒนาองค์การบริหารส่วนตำบล คัดเลือกโครงการที่สอดคล้องกับแนวทางการพัฒนาในช่วงสี่ปี มาจัดรายละเอียดโครงการด้านเป้าหมายผลผลิต ผลลัพธ์ งบประมาณ ระยะเวลา ผู้รับผิดชอบ และตัวชี้วัดความสำเร็จ

**ขั้นตอนที่ 6 การจัดทำร่างแผนพัฒนาสี่ปี**

1. คณะกรรมการสนับสนุนการจัดทำแผนพัฒนาองค์การบริหารส่วนตำบล จัดทำร่างแผนพัฒนาสี่ปีประกอบด้วย 7 ส่วน
2. คณะกรรมการสนับสนุนการจัดทำแผนพัฒนาองค์การบริหารส่วนตำบล จัดเวทีประชาคม
3. คณะกรรมการสนับสนุนการจัดทำแผนพัฒนาองค์การบริหารส่วนตำบลนำร่างแผนพัฒนาสี่ปีที่ปรับปรุงแล้วเสนอคณะกรรมการพัฒนาองค์การบริหารส่วนตำบลเพื่อพิจารณา

**ขั้นตอนที่ 7 การอนุมัติและประกาศใช้**แผนพัฒนาท้องถิ่นสี่ปี

1. คณะกรรมการพัฒนาองค์การบริหารส่วนตำบลเสนอร่างแผนพัฒนาสี่ปีที่ผ่านการพิจารณาให้ผู้บริหารท้องถิ่นเสนอคณะกรรมการประสาน แผนพัฒนาองค์การบริหารส่วนตำบลเพื่อพิจารณาให้ความเห็นชอบ
2. ผู้บริหารท้องถิ่นนำร่างแผนพัฒนาสี่ปีที่ผ่านความเห็นชอบจากคณะกรรมการประสานแผนพัฒนาองค์การบริหารส่วนตำบล เสนอขอรับอนุมัติจากสภาองค์การบริหารส่วนตำบล
3. เมื่อสภาองค์การบริหารส่วนตำบล พิจารณาอนุมัติแผนพัฒนาสี่ปีแล้ว สภา ฯ ส่งให้ผู้บริหารท้องถิ่นประกาศใช้แผนพัฒนาสี่ปี และนำไปปฏิบัติ และแจ้งสภา ฯ คณะกรรมการพัฒนาจังหวัด คณะกรรมการพัฒนาอำเภอ คณะกรรมการประสานแผนพัฒนาท้องถิ่น คณะอนุกรรมการประสานแผนพัฒนาท้องถิ่น และหน่วยงานที่เกี่ยวข้อง ประกาศให้ประชาชนทราบโดยทั่วกัน

**ประโยชน์ของการจัดทำ**แผนพัฒนาท้องถิ่นสี่ปี

 เป็นเครื่องมือช่วยให้องค์การบริหารส่วนตำบล ได้พิจารณาอย่างรอบคอบให้เห็นถึงความเชื่อมโยงระหว่างแนวทางการดำเนินต่าง ๆ ที่อาจมีความเชื่อมโยง และส่งผลทั้งในเชิงสนับสนุนและเป็นอุปสรรคต่อและสามารถนำมาตัดสินใจ กำหนดแนวทาง การดำเนินงานและใช้ทรัพยากรการบริหารขององค์การบริหารส่วนตำบล อย่างมีประสิทธิภาพ เพื่อให้เกิดประโยชน์ต่อสาธารณะสูงสุด

**ส่วนที่ 1**

**สภาพทั่วไปและข้อมูลพื้นฐานสำคัญขององค์การบริหารส่วนตำบลเหล่าบัวบาน**

1. **สภาพทั่วไป**
	1. **ที่ตั้ง**

 องค์การบริหารส่วนตำบลเหล่าบัวบาน ตั้งอยู่ทางทิศตะวันตกของที่ว่าการอำเภอเชียงยืนห่างจากที่ว่าการอำเภอเชียงถึงเขตตำบล ประมาณ 12 กิโลเมตร และอยู่ห่างจากจังหวัดมหาสารคาม ประมาณ 35 กิโลเมตร มีพื้นทีโดยประมาณ 18.75ตารางกิโลเมตรหรือ 18,813.50 ไร่ มีอาณาเขตติดต่อกับองค์กรปกครองส่วนท้องถิ่น ดังนี้

ทิศเหนือ ติดกับ อบต.กู่ทอง อำเภอเชียงยืน จังหวัดมหาสารคาม

ทิศใต้ ติดกับ อบต.ยางท่าแจ้ง อำเภอโกสุมพิสัย จังหวัดมหาสารคาม

ทิศตะวันตก ติดกับ อบต.หนองบัว อำเภอโกสุมพิสัย จังหวัดมหาสารคาม

ทิศตะวันออก ติดกับ อบต.นาทอง อำเภอเชียงยืน จังหวัดมหาสารคาม

* 1. **ลักษณะภูมิประเทศ**

ลักษณะภูมิประเทศโยทั่วไปขององค์การบริหารส่วนตำบลเหล่าบัวบาน อำเภอเชียงยืน จังหวัดมหาสารคาม เป็นพื้นที่ลุ่มค่อนข้างราบเรียบ มีลักษณะคล้ายก้นกระทะค่อนมาทางทิศตะวันออกของเขตองค์การบริหารส่วนตำบลเหล่าบัวบาน ติดกับเขตองค์การบริหารส่วนตำบลนาทอง

* 1. **ลักษณะภูมิอากาศ**

องค์การบริหารส่วนตำบลเหล่าบัวบาน อำเภอเชียงยืน เป็นพื้นที่ส่วนหนึ่งของจังหวัดมหาสารคาม ซึ่งมีลักษณะอากาศแบบมรสุมเมืองร้อน ( Tropical Monsoon Climate ) ในช่วงฤดูร้อนจะมีอากาศร้อนอบอ้าว ในช่วงมรสุมฤดูเมืองร้อนจะได้รับลมมรสุมตะวันตกเฉียงใต้ที่พัดมาจากมหาสมุทรอินเดีย โดยฤดูฝนจะเริ่มกลางเดือนพฤษภาคมถึงประมาณกลางเดือนตุลาคม

**2. ด้านการเมืองการปกครอง**

 ตำบลเหล่าบัวบาน ได้แยกการปกครองจากตำบลนาทอง อำเภอเชียงยืน จังหวัดมหาสารคาม ตาม พ.ร.บ ลักษณะปกครองท้องที่ 2475 ในปี พ.ศ. 2538 มีจำนวน 8 หมู่บ้านและมีสถานะเป็นสภาตำบลเหล่าบัวบานตาม พ.ร.บ สภาตำบลและองค์การบริหารส่วนตำบล พ.ศ. 2537 จากนั้นได้มีประกาศกระทรวงมหาดไทย ลงวันที่ 11 สิงหาคม พ.ศ. 2542 ยกฐานะเป็นองค์การบริหารส่วนตำบลเหล่าบัวบาน โดยมีพื้นที่ประมาณ 18.75 ตารางกิโลเมตร หรือ 18,813.50 ไร่

 ปัจจุบันมีประชากรชาย 1,681 คน ประชากรหญิง 1,623 คน ครัวเรือนทั้งหมด 870 ครัวเรือน รวมประชากร ทั้งสิ้น 3,304 คน

 **ตารางที่ 3 แสดงจำนวนหมู่บ้าน ประชากร ครัวเรือน ความหนาแน่น ขององค์การบริหารส่วนตำบลเหล่าบัวบาน ( ตามทะเบียนราษฎร )**

|  |  |  |  |  |
| --- | --- | --- | --- | --- |
| **บ้าน** | **หมู่ที่** | **จำนวนประชากร** | **รวม** | **ครัวเรือน** |
| **ชาย** | **หญิง** |
| **หนองล่าม** | **1** | 290 | 197 | 542 | 143 |
| **หนองบัว** | **2** | 191 | 197 | 388 | 115 |
| **เหล่าใหม่** | **3** | 174 | 167 | 341 | 82 |
| **เหล่าบัวบาน** | **4** | 216 | 213 | 429 | 100 |
| **ดอนโพธิ์** | **5** | 128 | 116 | 244 | 68 |
| **หนองล่าม** | **6** | 216 | 226 | 442 | 134 |
| **หนองเดิ่น** | **7** | 291 | 257 | 548 | 120 |
| **หนองบัว** | **8** | 175 | 195 | 370 | 108 |
| **รวม** | 1,681 | 1,623 | 3,304 | 870 |

 **ที่มา: สำนักทะเบียนอำเชียงยืน**

* 1. **โครงสร้างองค์การบริหารส่วนตำบล**

 องค์การบริหารส่วนตำบลประกอบด้วย สภาองค์การบริหารส่วนตำบลกับนายกองค์การบริหารส่วนตำบล การจัดตั้ง การยุบ และสภาตำบลที่มีรายได้โดยไม่รวมเงินอุดหนุนในปีงบประมาณที่ล่วงมาติดต่อกันสามปีเฉลี่ยไม่ต่ำกว่าปีละหนึ่งแสนห้าหมื่นบาทหรือตามเกณฑ์รายได้เฉลี่ยในวรรคสองอาจจัดตั้งเป็นองค์การบริหารส่วนตำบลได้ โดยทำเป็นประกาศของกระทรวงมหาดไทยและให้ประกาศในราชกิจจานุเบกษา ในประกาศนั้นให้ระบุชื่อและเขตขององค์การบริหารส่วนตำบลไว้ด้วย

 สำหรับองค์การบริหารส่วนตำบลเหล่าบัวบาน ประกอบด้วยหมู่บ้าน จำนวน 8 หมู่บ้าน มีสมาชิกสภา อบต. หมู่บ้านละ 2 คน รวม 16 คน และคณะผู้บริหารประกอบด้วยนายก อบต. 1 คน

รองนายก อบต. 2 คน เลขานุการ 1 คน

 โดยในส่วนของการกำกับดูแลและการบังคับบัญชา มีนายก อบต.เป็นผู้บังคับบัญชาพนักงานทุกคน และปลัดองค์การบริหารส่วนตำบลเหล่าบัวบาน เป็นผู้บังคับบัญชาในส่วนของราชการประจำรองจากนายก อบต. ดังรายละเอียดดังนี้

**แผนภูมิโครงสร้างองค์การบริหารส่วนตำบลเหล่าบัวบาน**

**อัตรากำลังพนักงานส่วนตำบล ลูกจ้างประจำ และพนักงานจ้าง**

**องค์การบริหารส่วนตำบลเหล่าบัวบาน ประจำปี 2559**

**ตารางที่ 4**

|  |  |  |
| --- | --- | --- |
| **ลำดับ** | **ประเภท** | **จำนวนทั้งหมด ( คน )** |
| 1 | พนักงานส่วนตำบล | 13 |
| 23. | ลูกจ้างประจำลูกจ้างตามภารกิจ |  19 |
| 3 | พนักงานจ้าง อบต. | 8 |
| 4 | พนักงานจ้าง ( ถ่ายโอน ) |  - |
| **รวม** | **31** |

1. **สภาพเศรษฐกิจ**

 อาชีพหลักของตำบลเหล่าบัวบาน คือเกษตรกรรม อาชีพรองคือ เลี้ยงสัตว์ และค้าขาย เมื่อนำการประกอบอาชีพจากการสำรวจข้อมูล จปฐ . ปี 2559 ประชากรส่วนใหญ่ ประกอบอาชีพเกษตรกรรม โดยคิดเป็นพื้นที่ทำนาประมาณ 10,118 ไร่ คิดเป็น 86.34 % ของพื้นที่ทั้งหมดในตำบล โดยแสดงข้อมูลรายได้ของประชากรในตำบลเหล่าบัวบาน ดังนี้

 **ตารางที่ 7 รายได้ของประชาชนในตำบลเหล่าบัวบาน**

|  |  |  |
| --- | --- | --- |
| **หมู่บ้าน** | **จำนวนประชากร (คน)** | **บาท/คน/ปี (บาท)** |
| บ้านหนองล่ามหมู่ที่ 1 | 542 | 102,141 |
| บ้านหนองบัว หมู่ที่ 2 | 388 | 94,652 |
| บ้านเหล่าใหม่ หมู่ที่ 3 | 341 | 72,390 |
| บ้านเหล่าบัวบาน หมู่ที่ 4 | 429 | 68,211 |
| บ้านดอนโพธิ์ หมู่ที่ 5 | 244 | 64,394 |
| บ้านหนองล่าม หมู่ที่ 6 | 442 | 60,258 |
| บ้านหนองเดิ่น หมู่ที่ 7 | 548 | 57,452 |
| บ้านหนองบัว หมู่ที่ 8 | 370 | 57,258 |
| เฉลี่ยรายได้รวมต่อคนต่อปีในพื้นที่ | **72,095** |

**ที่มา**: สำนักงานพัฒนาชุมชนอำเภอเชียงยืน

**ด้านสังคม การศึกษา และสาธารณสุข**  ประกอบด้วย

 3.1 โรงเรียนประถมศึกษา จำนวน 3 แห่งๆ ได้แก่

* + โรงเรียนบ้านเหล่าหนองบัวดอนโพธิ์
	+ โรงเรียนบ้านหนองล่าม
	+ โรงเรียนบ้านหนองเดิ่น

 3.2 ศูนย์การศึกษานอกโรงเรียน จำนวน 1 แห่ง

 3.3 ศูนย์พัฒนาเด็กเล็กองค์การบริหารส่วนตำบลเหล่าบัวบาน จำนวน 1 แห่ง

* 1. ศูนย์บริการและถ่ายทอดเทคโนโลยีการเกษตรประจำตำบล จำนวน 1 แห่ง

 3.5 วัด จำนวน 5 แห่งประกอบด้วย

- วัดศรีสุทธารามบ้านหนองล่าม ตั้งอยู่พื้นที่หมู่ที่1 และหมู่ที่ 6

- วัดธรรมวิเวก ตั้งอยู่พื้นที่บ้านหนองบัวหมู่ที่2 และหมู่ที่ 8

- วัดไพรสุวรรณ ตั้งอยู่พื้นที่บ้านเหล่าหมู่ที่3 และหมู่ที่ 4

- วัดธรรมจริยา ตั้งอยู่พื้นที่หนองเดิ่นหมู่ที่ 7

- วัดชัยพิมล ตั้งอยู่พื้นที่บ้านดอนโพธิ์หมู่ที่ 5

 3.6โรงพยาบาลส่งเสริมสุขภาพตำบลจำนวน 1 แห่ง

 3.7 ศูนย์แพทย์แผนไทย จำนวน 1 แห่ง

 3.8 ศูนย์บริการไปรษณีย์ ตั้งอยู่บ้านหนองล่าม หมู่ที่ 6 จำนวน 1 แห่ง

* 1. **ด้านแหล่งน้ำทางเกษตร**

ลำน้ำ ,ลำห้วย จำนวน 2 สาย

บึง,หนองและอื่น ๆ จำนวน 11 แห่ง

หนองผักตบ หมู่ที่ 5

หนองสระพัง หมู่ที่ 7

ห้วยน้อย หมู่ที่ 5

หนองล่าม ,หนองอีโล้น,แก่งอีโล้น หมู่ที่ 1,6

หนองบั้นทราย หมู่ที่ 2,8

หนองหล่ม หมู่ที่ 6

หนองเดิ่น หมู่ที่ 7

* 1. **แหล่งน้ำที่สร้างขึ้น**

บ่อน้ำตื้น จำนวน 10 แห่ง

ถังเก็บน้ำฝน

- ฝ 60 จำนวน 4 แห่ง

- ฝ 90 จำนวน 3 แห่ง

- ฝ 120 จำนวน 3 แห่ง

คลองส่งน้ำ มี 9 อาร์ 10 อาร์ ดี

**5.พื้นที่สาธารณประโยชน์**

- โคกหนองม่วงสาธารณประโยชน์ ม.7 ประมาณ 300 ไร่

- โจดใหญ่สาธารณประโยชน์ ม.6 ประมาณ 59 ไร่

- ดอนสร้างใหญ่ ม.4 ประมาณ 6 ไร่

- หนองสาธารณประโยชน์ ม.8 ประมาณ 2 ไร่

- หนองสร้างใหญ่ ม. 4 ประมาณ 7 ไร่

- ป่าช้าหมาหนองล่าม ประมาณ 3 ไร่

- ที่สาธารณประโยชน์ ม.8 ประมาณ 19 ไร่ 3 งาน

- ศาลเจ้ากุดบักลาย ม.5 ประมาณ 1 ไร่

- หนองป้าทรายสาธารณประโยชน์ ประมาณ 24 ไร่

- ดอนปู่ตา ( หมู่ที่ 4 ) ประมาณ 3 ไร่

- หนองเดิ่นสาธารณประโยชน์ ม.7 ประมาณ 11 ไร่ 2 งาน 17 ตารางวา

- หนองคายใหญ่สาธารณประโยชน์ ม.7 ประมาณ 6 ไร่ 2 งาน 72 ตารางวา

- หนองหล่ม ( หมู่ที่ 3 ) ประมาณ 6 ไร่ 2งาน 37 ตารางวา

- โคกคอกควายสาธารณประโยชน์ ม.7 ประมาณ 30 ไร่

- ดอนปู่ตา ( หมู่ที่ 7 ) ประมาณ 40 ไร่

- หนองผักตบสาธารณระโยชน์ ประมาณ 5 ไร่ 55 ตารางวา

- หนองจอกเกี้ย ม.5 ประมาณ 4 ไร่ 2 งาน

- กุดบักลายสาธารณประโยชน์ ม.5 ประมาณ 100ไร่

- หนองบัวสาธารณประโยชน์ ม.8 ประมาณ 29ไร่

- หนองหอยสาธารประโยชน์ ม.8 ประมาณ 2ไร่

- หนองสาธารประโยชน์ ม.4 ประมาณ 2ไร่

- หนองคูสาธารประโยชน์ ม.7 ประมาณ 49ไร่

- หนองสระพังสาธารประโยชน์ ม.7 ประมาณ 2ไร่

- หนองสามสาธารประโยชน์ ม.1 ประมาณ 42 ไร่ 3 งาน 28 วา

- หนองสามสาธารประโยชน์ ม.1 ประมาณ 2 ไร่

- แกงอี้โล้นสาธารประโยชน์ ม.1 ประมาณ 2 ไร่ 50 วา

- หนองเป็นสาธารประโยชน์ ม.1 ประมาณ 1 ไร่ 1 งาน 74 วา

**5.2** ประมาณการรายรับขององค์การบริหารส่วนตำบลเหล่าบัวบาน ประจำปีงบประมาณ 2559

ประมาณการไว้ทั้งสิ้น 18,545,000.00 บาท แยกดังนี้

1. หมวดภาษีอากร 69,000.00 บาท

2. หมวดค่าธรรมเนียมค่าปรับและใบอนุญาต 166,260.00 บาท

3. หมวดรายได้จากทรัพย์ 101,205.00 บาท

4. หมวดรายได้เบ็ดเตล็ด 53,135.00 บาท

5. หมวดภาษีจัดสรร 12,665,400.00 บาท

5. เงินอุดหนุนทั่วไป 5,490,000.00 บาท

**รวมทั้งสิ้น** 18,545,000.00 **บาท**

องค์การบริหารส่วนตำบลเหล่าบัวบานมีสถิติรายรับจริง ย้อนหลัง 3 ปี ดังนี้

|  |  |
| --- | --- |
| **ประเภท** | **รายรับจริง** |
| **ปี 2556** | **ปี 2557** | **ปี 2558** |
| หมวดภาษีอากร | 66,819.19 | 69,908.58 | 69,963.68 |
| หมวดค่าธรรมเนียมค่าปรับและใบอนุญาต | 135,186.00 | 166,727.00 | 189,220.00 |
| หมวดรายได้จากทรัพย์ | 84,510.41 | 101,205.68 | 140549.54 |
| หมวดสาธารณูปโภค | - | - |  |
|  เงินอุดหนุนของรัฐบาล | 4,827,950.00 | 5,490,058.00 | 5,143,566.00 |
| หมวดรายได้เบ็ดเตล็ด | 55,150.80 | 25565.00 | 75,464.00 |
| เงินสำรองเงินรายรับ | - | - |  |
| หมวดภาษีจัดสรร | 13,375,483.18 | 11,983,341.81 | 13,064,844.54 |
| **รวมทั้งสิ้น** | **18,545,099.58** | **17,836,806.07** | **18,738,742.76** |

องค์การบริหารส่วนตำบลเหล่าบัวบานมีสถิติรายจ่ายจริง ย้อนหลัง 3 ปี ดังนี้

|  |  |
| --- | --- |
| **ประเภท** | **รายจ่ายจริง** |
| **ปี 2556** | **ปี 2557** | **ปี 2558** |
| งบกลาง - สำรองจ่าย | 809,870.00 | 872,974.86 | 877,542.00 |
| งบบุคลากร (หมวดเงินเดือน) | 4,122,006.68 | 6,169,111.05 | 6,610,452.81 |
| งบดำเนินงาน  | 4,964,716.02 | 4,151,653.92 | 4,955,375.92 |
| งบลงทุน | 2,081,800.00 | 2,588,521.24 | 2,771,900.00 |
| หมวดเงินอุดหนุน | 1,077,639.56 | 3,628,410 | 1,354,727.02 |
| หมวดรายจ่ายอื่น | 60,000.00 | - |  |
| **รวมทั้งสิ้น** | **13,116,032.26** | 17,410,671.07 | 16,569,997.75 |

**ส่วนที่ 2**

**สรุปผลการพัฒนาท้องถิ่นในปีที่ผ่านมา**

* 1. **การสรุปสถานการณ์พัฒนา**

 เป็นการประเมินโดยวิเคราะห์ถึงโอกาส และภาวะคุกคามหรือข้อจำกัด อันเป็นสภาวะแวดล้อมภายนอกที่มีผลต่อการพัฒนาด้านต่างๆ ของท้องถิ่น รวมทั้งการวิเคราะห์จุดแข็ง จุดอ่อนของท้องถิ่น ซึ่งทั้งหมดเป็นการประเมินสถานภาพของท้องถิ่นในปัจจุบัน ทั้งนี้โดยใช้เทคนิค SWOT พิจารณาถึงปัจจัยภายในได้แก่จุดแข็ง (Strength-S) จุดอ่อน (Weak-W) และปัจจัยภายนอกได้แก่โอกาส (Opportunity-O) และอุปสรรค (Theat-T) เป็นเครื่องมือ

การวิเคราะห์ศักยภาพเพื่อประเมินสถานการณ์การพัฒนาองค์การบริหารส่วนตำบลเหล่าบัวบาน

**จุดแข็ง (Strength-S)**

1. องค์การบริหารส่วนตำบลเหล่าบัวบานมีความพร้อมทางด้านบริการ โครงสร้างพื้นฐานที่ดีและมีขีดความสามารถในการให้การบริการสาธารณะแก้ประชาชน
2. ชุมชนมีวัฒนธรรม ประเพณี วิถีชีวิตและภูมิปัญญาท้องถิ่นเป็นเอกลักษณ์ของตนเอง
3. พนักงานมีวินัย เชื่อฟัง เคร่งครัด
4. ประชาชน องค์กรเอกชนให้การสนับสนุน ส่งเสริม และติดตามการดำเนินงานของ อบต.
5. องค์การบริหารส่วนตำบลเหล่าบัวบานเป็นที่รู้จักของคนทั่วไป
6. มีกฎหมายรองรับการทำงานที่ชัดเจน

**จุดอ่อน (Weak-W)**

1. ปัญหาการบุกรุกทำลายที่สาธารณะประโยชน์
2. อบต. ขาดการสนับสนุนงบประมาณในการดำเนินโครงการขนาดใหญ่
3. บุคลากรของ อบต. บางส่วนยังขาดความรู้ ความเข้าใจในระบบบริการสมัยใหม่ที่มีเทคนิคและเทคโนโลยีสมัยใหม่เข้ามาเกี่ยวข้อง
4. ขาดขวัญและกำลังใจในการทำงาน
5. ขาดการติดตามและประเมินผล

**โอกาส (Opportunity-O)**

1. พรบ. กำหนดแผนและขั้นตอนการกระจายอำนาจให้แก่องค์การปกครองส่วนท้องถิ่น พ.ศ. 2542 กำหนดให้องค์กรปกครองส่วนท้องถิ่นมีอำนาจหน้าที่ในการจัดระบบบริการสาธารณะเพื่อประโยชน์ของประชาชนในท้องถิ่นโดยที่ให้หน่วยราชการส่วนกลางและส่วนภูมิภาคส่งเสริมและสนับสนุนการถ่ายโอนภารกิจ ได้แก่ องค์กรปกครองส่วนท้องถิ่น
2. รัฐบาลมีนโยบายและห้าความสำคัญในการป้องกันและแก้ไขปัญหาสิ่งแวดล้อมมากขึ้น
3. รัฐบาลสนับสนุนให้แต่ละท้องถิ่นมีบทบาทในกานอนุรักษ์ ฟื้นฟู เผยแพร่และถ่ายทอดวัฒนธรรมประเพณีและภูมิปัญญาท้องถิ่นมากขึ้น
4. พรบ. การศึกษาแห่งชาติ พ.ศ. 2542 สนับสนุนให้มีการจัดการศึกษา ที่สอดคล้องกับความต้องการของประชาชนในท้องถิ่นอย่างเท่าเทียมกันและทั่วถึง

 **ปัญหาอุปสรรคหรือข้อจำกัด ( Theat – T )**

1. สภาวการณ์ทางเศรษฐกิจ ในระดับประเทศ ระดับภูมิภาค ส่งผลต่อการพัฒนาท้องถิ่น
2. การเพิ่มของประชากรในตำบล ส่งผลต่อความต้องการด้านบริการสาธารณสุขสูงขึ้นทำให้ไม่สามารถตอบสนอง ความต้องการของประชาชนได้อย่างครอบคลุมและทั่วถึง
3. ความทันสมัยและกระแสวัฒนธรรมต่างชาติทำให้ประชาชนให้ประชาชนในท้องถิ่นลืมรากฐานทางวัฒนธรรมที่มีอยู่ และหันไปนิยมวัฒนธรรมการบริโภคมากขึ้น
4. ปัญหาสุขภาพ ปัญหายาเสพติด ของประชาชนในพื้นที่
5. มีการแสวงหาผลประโยชน์จากการใช้ทรัพยากรเพื่อหวังผลตอบแทนในระยะสั้น
6. ภาพลักษณ์ขององค์การบริหารส่วนตำบลในทางลบ

 จากการวิเคราะห์ปัจจัยภายในและภายนอกขององค์การบริหารส่วนตำบลเหล่าบัวบานด้านการประเมินสภาพแวดล้อมภายในและสภาพแวดล้อมภายนอกแล้วและได้นำจุดแข็ง – จุดอ่อนมาเปรียบเทียบกับ โอกาส – อุปสรรค จากภายนอกเพื่อดูว่า องค์การบริหารส่วนตำบลเหล่าบัวบานกำลังเผชิญสถานการณ์เช่นใด และภายใต้สถานการณ์เช่นนั้นองค์การบริหารส่วนตำบลเหล่าบัวบานควรจะทำอย่างไร ซึ่งประกอบด้วย สถานการณ์ 4 รูปแบบ ดังนี้

**สถานการณ์ที่ 1 ( จุดแข็ง ( s )- โอกาส ( o ) )**

 จากสถานการณ์นี้ องค์การบริหารส่วนตำบลเหล่าบัวบานมีจุดแข็ง ( s ) ภายในค่อนข้างมากประกอบกับมีระเบียบกฎหมายที่เอื้อต่อ โอกาสของสภาพแวดล้อมภายในหลายด้าน ดังนั้น องค์การบริหารส่วนตำบลเหล่าบัวบานควรกำหนดกลยุทธ์เชิงรุก ( Aggressive – Stratagy ) เพื่อดึงเอาจุดแข็งที่มีอยู่มาเสริมสร้างและปรับใช้และฉกฉวยโอกาสต่าง ๆ ที่เปิดมาใช้ประโยชน์อย่างเต็มที่

**สถานการณ์ที่ 2 ( จุดอ่อน ( w ) – อุปสรรค/ข้อจำกัด ( T )**

 จากสถานการณ์นี้ องค์การบริหารส่วนตำบลเหลาบัวบานกำลังเผชิญอุปสรรคจากภายนอกและมีปัญหาจุดอ่อนภายในหลายประการ ดังนั้น ทางเลือกที่ดีที่สุดคือ กลยุทธการตั้งรับหรือการป้องกันตัว

 ( Defensive Strategy ) เพื่อพยามลดหรือหลบหลีกภัย อุปสรรคต่าง ๆ ที่คาดว่าจะเกิดขึ้น ตลอดจนหามาตรการที่ทำให้องค์การบริหารส่วนตำบลเหล่าบัวบาน เกิดความสูญเสียน้อยที่สุด

**สถานการณ์ที่ 3 ( จุดอ่อน ( w ) – โอกาส ( o )**

 จากสถานการณ์นี้องค์การบริหารส่วนตำบลเหล่าบัวบาน มีโอกาสที่เป็นข้อได้เปรียบด้านการบริหารซึ่งมีระเบียบกฎหมาย ที่เอื้อต่อการปฏิบัติงานอยู่หลายประการ แต่ติดตรงที่มีปัญหาอุปสรรคเป็นจุดอ่อนทางด้านการบริหารงาน ความรู้ความสามารถของบุคลากรและขวัญกำลังใจในการทำงาน ดังนั้น ทางออกที่มีคือ กลยุทธ์การผลิกตัว

( Turnaround – Orienter Startegy ) เพื่อแก้ไขจุดอ่อนในด้านต่าง ๆ ให้พร้อมที่ฉกฉวยโอกาสต่าง ๆที่เปิดให้

**สถานการณ์ที่ 4 ( จุดแข็ง ( s ) - อุปสรรค/ข้อจำกัด ( T )**

 จากสถานการณ์นี้เกิดจากสภาพแวดล้อมไม่เอื้ออำนวยต่อการดำเนินงานขององค์การบริหารส่วนตำบลเหล่าบัวบาน ไม่ว่าจะเป็นกระทบด้วยเศรษฐกิจที่มีต่อชุมชน ด้านภาพลักษณ์ของ อบต.และปัญหาสุขภาพของประชาชน แต่องค์การบริหารส่วนตำบลเหล่าบัวบานมีข้อได้เปรียบที่เป็นจุดแข็งหลายประการ แทนที่จะรอจนกระทั่งสภาพแวดล้อมเปลี่ยนแปลงไป ก็สามารถที่จะเลือกกลยุทธ์การแตกตัว (Diversificaion Strategy ) เพื่อใช้ประโยชน์จากจุดแข็งที่จะสร้างโอกาสในระยะยาวด้านอื่น ๆ แทน